Diari Oficial de la Generalitat Valenciana


Sumari del DOGV 9652, del 01-08-2023 (2023/8112)

RESOLUCIÓ de 14 de juny de 2023, de la Subdirecció General de Relacions Laborals, per la qual es disposa el registre i la publicació de l'acta de rectificació de l'Acord interprofessional de millora de les condicions de treball de les persones professionals dels centres de titularitat pròpia del Sistema Públic Valencià de Serveis Socials gestionats mitjançant contracte públic (codi conveni núm. 69136482990148).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9652

Data del DOGV
:   01-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8112


Data del document
:   14-06-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 14 de juny de 2023, de la Subdirecció General de Relacions Laborals, per la qual es disposa el registre i la publicació de l'acta de rectificació de l'Acord interprofessional de millora de les condicions de treball de les persones professionals dels centres de titularitat pròpia del Sistema Públic Valencià de Serveis Socials gestionats mitjançant contracte públic (codi conveni núm. 33195720408628). [2023/8112]  
  
  
Vista l'acta de rectificació de l'Acord interprofessional de millora de les condicions de treball de les persones professionals dels centres de titularitat pròpia del Sistema Públic Valencià de Serveis Socials gestionats mitjançant contracte públic, subscrit per les persones representants de les parts empresarial i social, i de conformitat amb el que es disposa en l'article 90, apartats 2 i 3, de l'Estatut dels treballadors (aprovat per Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors); l'article 2.1 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 4.3 de l'Ordre 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, d'acord amb el que s'estableix per l'article 51.1 de l'Estatut d'Autonomia de la Comunitat Valenciana i el Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, aquesta Subdirecció General de Relacions Laborals, resol:  
  
  
Primer  
Ordenar-ne la inscripció en el Registre de la Comunitat Valenciana de convenis i acords col·lectius de treball, amb la notificació a la comissió negociadora, i el depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 14 de juny de 2023.- El subdirector general de Relacions Laborals: Joaquín Vañó Gironés.  
  
  
Rectificació de l'Acord interprofessional de millora de les condicions de treball de les persones professionals dels centres de titularitat pròpia del Sistema Públic Valencià de Serveis Socials gestionats mitjançant contracte públic  
  
Les organitzacions patronals i sindicals signants de l'acord, revisats els números i detectats alguns errors en les taules de centres de diversitat funcional i salut mental (annex 1.1), convenen tornar-les a publicar corregides, afegint-he el text dels acords que les ha de precedir, que les aclareix i que, per error, va ser omés en la seua primera publicació. També s'hi annexa, corregit en la categoria de gerent, l'annex 2.2 d'equivalències professionals.  
  
ACORDS:  
  
Primer. El present acord serà aplicable per a totes aquelles entitats que gestionen mitjançant un contracte públic centres de titularitat pública, d'acord amb la normativa vigent en aquell moment, en l'àmbit de la Comunitat Valenciana, i, en concret, el seu contingut afectarà exclusivament els treballadors i treballadores d'aquestes entitats que presten serveis la gestió dels quals siga encomanada i finançada en els termes de l'Acord de 17 de novembre de 2022 per la Generalitat Valenciana, mitjançant un contracte públic, en l'àmbit de diversitat funcional i salut mental a la Comunitat Valenciana.  
  
Segon. Si, per qualsevol circumstància, la Generalitat Valenciana no desenvolupa els increments dels mòduls econòmics acordats, o no disposa del seu necessari finançament a través dels pressupostos corresponents, les obligacions salarials contingudes en el present acord quedaran automàticament suspeses en la seua execució i mancades d'efecte mentre no siguen efectivament desplegats els instruments necessaris que garantisquen el finançament adequat dels contractes públics afectats.  
  
Així mateix, en el cas que una entitat privada deixe d'assumir la gestió objecte d'aquests contractes per qualsevol de les causes previstes en la legislació vigent, deixaran d'aplicar-se al personal que es quede amb aquesta entitat les obligacions salarials previstes en el present acord, i es reprendrà l'aplicació de l'estructura i les obligacions salarials del conveni col·lectiu que li fora de referència en aquell moment.  
  
  
Tercer. Les entitats que comencen a aplicar aquesta taula salarial podran absorbir i compensar amb els imports ací establits qualsevol tipus de complement personal, de lloc de treball o de qualsevol altre tipus que no estiga establit en el conveni col·lectiu aplicable, tinguen la denominació que tinguen, i encara que provinguen de pactes individuals o col·lectius. No obstant això, l'aplicació d'aquesta compensació i absorció de complements salarials no podrà implicar, en cap cas, que la persona treballadora perceba menors retribucions que les que percebia fins a la publicació del present acord.  
  
Quart. El salari base es percebrà en catorze pagues, així com els triennis i els complements de càrrecs funcionals.  
  
Cinqué. Els triennis meritats fins al 31.12.2022 quedaran consolidats en l'import que fins aquell moment s'estiguera percebent i amb la denominació d'«antiguitat transitòria». Els triennis que es reporten, amb posterioritat a l'01-1-2023 es percebran en l'import que s'estableix en aquesta taula especial de l'acció concertada. El complement d'antiguitat transitòria quedarà congelat en el seu import del 31.12.2022 fins que l'import unitari de cada trienni que es percebis s'iguale amb l'import unitari dels triennis que s'estableixen en les present taules taules salarials. En aquest moment, el complement transitori desapareixerà i s'integrarà en el d'antiguitat ordinària. Durant la coexistència d'aquests complements salarials, ambdós formaran part de les retribucions ordinàries i de les pagues extraordinàries.  
  
En tot cas, l'import que poguera quedar com a romanent d'antiguitat transitòria el 30.06.2026 desapareixerà per a integrar-se a partir de aquesta data en l'antiguitat ordinària.  
  
Sisé. Les dues parts acorden l'establiment d'un plus de treball per torns, si bé acorden que el seu abonament no serà obligatori en cap cas mentre aquest concepte salarial variable no estiga previst en els mòduls econòmics de desenvolupament de l'acció concertada i es desenvolupe pressupostàriament.  
  
Seté. El plus de nocturnitat tindrà la retribució establida en l'article 34 del conveni legalment aplicable.  
  
Huité. Plus de direcció. Els treballadors i treballadores que el 31.12.2022 estiguen percebent el plus de direcció establit en el conveni col·lectiu, el continuaran percebent per aquest import, que es dividirà en dues magnituds. Com a plus de direcció pròpiament dit, percebran l'import que a aquest efecte detalla la taula salarial de les entitats de l'acció concertada. La resta, fins a l'import establit en el conveni vigent en aquesta data, es percebrà en un complement denominat «plus de direcció transitori». Aquest plus anirà evolucionant a la baixa a partir de 2024 en la mateixa quantia que s'eleve el «plus de direcció» de la taula d'entitats concertades, i tendirà, per tant, en el futur, a zero.  
  
  
Nové. Queden aprovades les taules salarials per al període comprés entre l'01.01.2023 i el 30.06.2026 en les quantitats que figuren en l'annex I.  
  
Desé. Els increments salarials disposats en el present acord seran aplicables a partir de l'1 de gener de 2023 en funció del que s'estableix en les taules salarials incloses en l'annex 1 del present acord, i en tot cas no seran efectius fins que la Generalitat Valenciana desenvolupe els increments necessaris i suficients dels mòduls econòmics que regeixen la gestió de centres de titularitat pròpia a través de contracte públic, dispose del seu necessari finançament a través dels pressupostos corresponents i, de manera efectiva, es produïsca l'abonament. Per al cas excepcional dels centres de titularitat pública que en el moment de la signatura del present acord es troben en situació administrativa d'enriquiment injust, els increments salarials ací pactats resultaran aplicables a partir de l'1 de gener de 2023, i no seran efectius fins que la Generalitat Valenciana dispose del seu necessari i suficient finançament i, de manera efectiva, es produïsca l'abonament en concepte de rescabalament d'aquests.  
  
Onzé. El present acord, una vegada signat, es durà a la comissió negociadora del VIII Conveni col·lectiu laboral autonòmic de centres, entitats i serveis d'atenció a persones amb discapacitat de la Comunitat Valenciana, per a la creació de la taula salarial específica, a l'efecte que es publique en el DOGV.  
  
Dotzé. De la mateixa forma, el text del present acord s'inclourà en l'Acord interprofessional de contractes públics en l'àmbit de la Comunitat Valenciana.  
  
Annex 2.2. Taula d'equivalències de llocs de treball del mòdul de diversitat funcional i grups professionals del VIII Conveni col·lectiu laboral autonòmic de centres, entitats i serveis d'atenció a persones amb discapacitat de la Comunitat Valenciana.  
  
I.1.1. Psicòleg/òloga A1 20 E038  
I.1.2. Pedagog/a A1 20 E038  
I.1.3. Psicopedagog/a A1 20 E038  
I.1.4. Metge/essa A1 20 E038  
I.2.1. Logopeda A2 19 E023  
I.2.2. Mestre/a d'Audició i Llenguatge A2 16 E023  
I.2.3. Treballador/a social A2 16 E023  
I.2.4. Diplomat/ada universitari/ària d'Infermeria. A2 16 E023  
I.2.5. Educador/a social A2 16 E023  
I.2.6. Tècnic/a en integració laboral A2 16 E023  
I.2.7. Terapeuta ocupacional A2 16 E023  
I.2.8. Fisioterapeuta A2 19 E023  
I.2.9. Terapeuta d'ajuda a domicili A2 16 E023  
I.2.10. Tècnic/a d'atenció precoç A2 16 E023  
I.2.11. Responsable d'activitats d'oci i vida social A2 16 E023  
I.2.12. Professor/a titular   
I.3.1. Monitor/a ocup. C1 14 E019  
I.3.2. Mestre/a de taller C1 14 E019  
I.3.3. Educador/a, monitor/a de residències, centres de dia, habitatges tutelats i centres d'atenció a malalts mentals   
C1 14 E019  
I.3.4. Tècnic/a en integració social C1 14 E019  
I.3.5. Monitor/a d'oci i temps lliure C1 14 E019  
I.3.6. Cuidador/a, auxiliar ocupacional C2 12 E015  
1.3.7. Intèrpret de llengua de signes C1 14 E019  
TY.6.5.9. Gerent A1 30 E050  
UT.6.7.4. Cap d'administració C1 18 E026  
EL.4.2.2. Oficial administr. de 1a C2 15 E015  
FB.0.3.9. Oficial administr. de 2a a extingir C2 12 E015  
IE.6.9.9. Auxiliar administr. C2 12 E015  
II.2.1. Oficial 1a de serveis generals C2 12 E015  
II.2.2. Governant/a a extingir C2 12 E015  
II.2.3. Cuiner/a governant/a C2 12 E015  
II.2.4. Oficial 2a de serveis generals a extingir C2 12 E015  
II.2.5.Conductor/a de primera C2 12 E015  
II.2.6. Conductor/a C2 12 E013  
II.2.7. Guarda APF 10 E013  
II.2.8. Ordenança APF 10 E013  
II.2.9. Auxiliar serveis generals i domèstics APF 10 E013  
II.2.10. Auxiliar de menjador APF 10 E013  
II.2.11. Auxiliar de transport APF 10 E013  
  
  
  
I com a prova de conformitat amb tot el que antecedeix, signen la present.  
  
Patronals Sindicats  
FEAD UGT  
APIME  
FEPJJ  
OEIS CCOO  
LARES